Schou derbyvinder på Bækgaarden - Ridehesten.com
Christian Schou modtog lykønskninger fra klassens hovedsponsor Askeland Ure & Smykker, og med lykønskningerne fulgte også et Tag Heure-ur til en værdi af 15.000 kr.
Hans Ley og Kong's Babados.
Anna Olsson og Caravelle.
Nick Benterman og Oman de st Maudan.
Christian Schou og Optic.
En derby-klasse trækker stort set altid fulde huse, og det var også tilfældet på Bækgården i aften, hvor et stort publikum kunne nyde en smuk sommeraften i kombination med en spændende derby-klasse.I alt var 29 ekvipager til start - der var 30 på startlisten, men sidste års vidner, Toben Frandsen, måtte desværre trække sig inden starten, da han tidligere på dagen var faldet af og havde fået lidt knubs.En derbybane er en udfordring for de fleste ryttere - dels pga. banens anseelige længde, men ikke mindst pga. de udfordrende forhindringer som fx banket og achnergrav. I dag klarede seks ryttere at komme fejlfrit rundt på banen, og dermed skulle Askeland Derby 2013 afgøres i en omspringning.Første rytter i omspringningen var engelske Nick Benterman på Oman de st Maudan, og han lagde ud med at sætte sine konkurrenter under maksimalt pres ved at ride en fejlfri runde i tiden 39,26 sekunder. Næste rytter var den unge norske rytter Espen Kvalheim Johansen på Vigeur - han red med 8 fejl i tiden 41,25 sekunder.
Herefter var turen kommet til den ene af omspringningens to kvindelige ryttere, nemlig svenske Evelina Tovek og Juliana. Evelina valgte at ride sikkert, og det resulterede i en 0-runde i tiden 48,94 sekunder.
Så kom turen til Christian Schou på Optic, og allerede ved tilridningen til den første forhindringen var det tydeligt at Christian havde planer om at skære nogen hjørner! Der blev redet mere end almindeligt skråt til flere forhindringer, og det gave pote - 0 fejl i tiden 39,09 sekunder - den hidtige hurtigste tid.
Så var turen kommer til svenske Anna Olsson på Caravelle, og Anna red i et forrygende tempo, der næsten var nok til at slå Christian Schou - 0 fejl i tiden 39,40 sekunder.
Berider Hans Ley var sidst - men absolut ikke mindst i omspringningen. På sin hjemmeavlede Kong's Babados lagde Hans stærkt fra land, og umiddelbart så det ud til at Hans faktisk var hurtigere end Christian Schou - men Babados skred ud mellem banens næstsidste og sidste forhindring, og det kostede tid - 0 fejl i tiden 39,95 sekunder.Læs også: Dresler og Schou har meldt afbud til Equitour AalborgDermed sejrede Christian Schou foran Nick Benterman på 2. pladsen, Anna Olsson blev nr. 3, Hans Ley blev nr. 4, Evelina Tvorek nr. 5 og Espen Kvalheim nr. 6.Se resultaterne fra dagens øvrige klasser ved Bækgaarden Horse Festival HER	Klik her for at bestille abonnement på
Den 2. til 6. juli går det atter løs med Bækgaarden Horse Festival på Bækgaarden ved Skanderborg Championatskvalifikation på Bækgaarden
Dejlig start ved Bækgaarden
05-07-2012 22:26, af Maria Schacht
Det var i dag første dag af det fire dage lange B-stævne på Bækgaarden, og det startede fantastisk.